section_heading: Svojstva
paragraph_text: NGC 2392 je veoma mlada planetarna maglica. Njena starost je 2003. godine procijenjena na 1060 godina čime je ona jedan od najmlađih objekata dubokog svemira. <br> Maglica se sastoji od unutarnje ljuske dimenzija 18" x 15" i okružena je elipsastim sjajnim prstenom dimenzija 48" x 42". U središtu se nalazi sjajna središnja zvijezda koja upravo u procesu preobrazbe u bijelog patuljka.<br /> Sudari plina u maglici uzrokuju pojavu vlaknaste strukture neobične narančaste boje. Struktura maglice je bipolna s dvostrukom ljuskom. <br>Sunce se nalazi u smjeru osi maglice tako da mi promatramo maglicu "odozgo". Zanimljivo je napomenuti da se plin duž osi koja gleda prema nama širi brzinom od 200&nbsp;km/s.